# &dolphin; vadovas

Peter
Penz

    peter.penz@gmx.at

Orville
Bennett

    &Orville.Bennett.mail;

Michael
Austin

    tuxedup@users.sourceforge.net

David
Edmundson

    kde@davidedmundson.co.uk

Alan
Blanchflower
Frank
Reininghaus

    frank78ac@googlemail.com

Andrius
Štikonas

    stikonas@gmail.com

Vertė
2006
Peter Penz
2006
&Orville.Bennett;
Michael Austin
2009
Frank Reininghaus
&FDLNotice;
2009-10-21
1.4.0

&dolphin; yra &kde; failų tvarkyklė, sukurta pagrindinį dėmesį skiriant naudojimo paprastumui.

KDE
Dolphin
Failų tvarkyklė
failas
valdymas

## Įvadas

&dolphin; yra &kde; failų tvarkyklė, siekianti vartotojo sąsają padaryti kiek galima patogesne naudojimui. &dolphin; kuriama tik tam, kad tvarkytų failus, tuo tarpu kai &konqueror;, kuris buvo pagrindinė failų tvarkyklė &kde; 3 laikais, leidžia ir tvarkyti failus, ir peržiūrėti įvairių tipų failų turinį bei naršyti internete (jūs ir dabar galite naudoti &konqueror;).

Toks požiūris į programos kūrimą leidžia susikoncentruoti ties failų tvarkymų ir būtent jį optimizuoti, neprarandant failų tvarkymo paprastumo vardan kito funkcionalumo.

Praneškite apie problemas ir pageidaujamą funkcionalumą &dolphin; autoriui per klaidų registravimo dialogą. Jį galite pasiekti per Pagalba Pranešti apie ydą....

## Naudojimasis &dolphin;

### &dolphin; naudotojo sąsaja

Žemiau pateikiama standartinės &dolphin; išvaizdos nuotrauka:

Standartinės &dolphin; išvaizdos nuotrauka
&dolphin; standartinė naudotojo sąsaja.

&dolphin; standartinė naudotojo sąsaja.

Standartinės naudotojo sąsajos elementai:

- Meniu, per kurį galima vykdyti visas komandas bei keisti &dolphin; nustatymus. Komandų sąrašo puslapyje rasite daugiau informacijos.

- Įrankinė gali būtų naudinga norint greitai įvykdyti dažnai naudojamus veiksmus. Įrankinės mygtukus galite keisti paspaudę ant jos dešinįjį pelės mygtuką ir pasirinkę Konfigūruoti įrankines... arba per pagrindinį meniu: Nustatymai Konfigūruoti įrankines...

- Vietos juosta, kuri visada rodo pilną kelią iki einamojo aplanko. Ji gali veikti dviem skirtingais režimais, aprašytais vietos juostos skyriuje.

- Pagrindinė zona, kurioje matysite visus failus ir aplankus, esančius einamąjame aplanke.

- Vietų skydelis, per kurią galite greitai pasiekti savo pasižymėtas vietas diske ar kitose laikmenose.

- Informacijos skydelis, kuri rodo informaciją apie failą ar aplanką, ant kurio užvestas pelės žymeklis. Šiame skydelyje taip pat galite prie failo ar aplanko pridėti žymes, nurodyti reitingą ar tiesiog komentuoti.

- Būsenos juosta. Joje rodoma failo, virš kurio einamuoju metu yra pelės žymeklis, dydis, tipas arba šiuo metu pažymėtų failų skaičius ir jų bendras dydis. Dešinėje būsenos juostos pusėje yra didinimo slankiklis, leidžiantis keisti pagrindinėje &dolphin; dalyje esančių ženkliukų dydį.

### Pagrindinis &dolphin; vaizdas

#### Naudojimas

Pagrindiniame vaizde matysite visus einamajame aplanke esančius failus ir aplankus. Juos galite atverti ar valdyti keliais būdais:

- Failas ar aplankas gali būti atvertas spaudžiant kairįjį pelės mygtuką (arba du kartus spustelėjus, jei Failai ir aplankai atveriami spragtelėjus du kartus yra pažymėtas nustatymų Navigacijos sekcijoje).

- Spragtelėjus ant bet kokio elemento arba kur nors ant baltos zonos aplink elementus su dešiniuoju pelės mygtuku atsivers konteksto meniu, kuriame rasite dauguma dažniausiai naudojamų komandų failui arba dabartiniam aplankui (priklausomai nuo to, kur paspaudėte dešinįjį pelės mygtuką).

- Jei kairysis pelės mygtukas paspaudžiamas ant elemento (failo ar katalogo) bet iš karto neatleidžiamas, tai elementą galima pertempti ir numesti į kitą katalogą tame pačiame &dolphin; rodinyje arba kitame &dolphin; lange (arba kitame rodinyje tame pačiame &dolphin; lange jei rodinys yra padalintas, žr. žemiau) taip nukopijuojant, pernešant ar sukuriant simbolinę nuorodą. Elementus taipogi galima nutempti į kitą programą, jei norite, kad tempiamas failas ar katalogas būtų atidarytas toje programoje.

&dolphin; atsimena jūsų aplankytų aplankų istoriją. Norėdami pereiti į ankstesnį ar vėlesnį aplanką istorijoje, spauskite įrankinės mygtukus "Atgal" ir "Pirmyn":

Čia yra &dolphin; įrankinės ekranvaizdis
"Atgal" ir "pirmyn" mygtukai įrankinėje.

Naudokite Atgal ir Pirmyn įrankinės mygtukus norėdami pereiti atgal ar pirmyn aplankytų aplankų istorijoje.

#### &dolphin; rodinio išvaizda

Įrankinėje rasite mygtukus, valdančius rodinio išvaizdą:

Čia yra &dolphin; įrankinės ekranvaizdis
Įrankinės mygtukai, kontroliuojantys rodinio išvaizdą.

Įrankinės mygtukai, kontroliuojantys rodinio išvaizdą.

Visi žemiau aptariami nustatymai ir kiti pasirinkimai, kaip antai failų einamajame aplanke rikiavimas, gali taipogi būti pakeisti meniu Rodymas arba nustatymų Rodymo būdų dialoge. Pagal nutylėjimą šie nustatymai atsimenami atskirai kiekvienam aplankui. Tokia veiksena gali būti pakeista nustatymų Bendroje skiltyje.

##### Rodinio režimai

Pirmi trys mygtukai aukščiau pateikiamoje nuotraukoje perjungia &dolphin; rodinio režimus.

- Pasirinkus Ženkliukų rodinį (kuris yra parinktas pagal nutylėjimą), failai bus vaizduojami ženkliukais, reprezentuojančiomis jų turinį, aplankai bus vaizduojami aplanko piktograma.

- Detalių režime aplanko turinys vaizduojamas kaip sąrašas, kuriame rasite failų ar aplankų pavadinimus, dydį ir paskutinio pakeitimo laiką. Papildomi stulpeliai gali būti pridėti paspaudus dešinįjį pelės mygtuką ant stulpelių antraštės.

  Detaliame režime taipogi galima naudoti išplečiamus aplankus, kuriuos galima įjungti/išjungti nustatymų Rodymo būdų skiltyje. Ši parinktis pateiks jums aplankų sąrašą medžio variante. Kiekvienas aplankas (turintis poaplankių) gali būti išskleistas spaudžiant šalia aplanko esantgį + mygtuką.

- Stulpelių režime galima matyti kelis aplankų struktūros lygmenis vienu metu. Parinkus aplanką bus atidarytas naujas stulpelis ir jame bus parodomas parinkto aplanko turinys. Jame parinkus kitą katalogą bus atidarytas dar vienas stulpelis su jo turiniu ir t.t.

##### Peržiūra

Jei įjungta Peržiūra, failų ženkliukai priklausys nuo konkretaus turinio. Pavyzdžiui jei faile saugoma nuotrauka, ženkliukas bus sumažinta tos nuotraukos versija.

##### Suskaldyti

Paspaudus mygtuką Suskaldyti, atveriamas dar vienas rodinys, kuriame gali būti rodomas kito aplanko turinys. Toks variantas patogus, kai norite perkelti ar kopijuoti failus.

#### Elementų žymėjimas

Elementus (failus, aplankus) pažymėti galima keliais būdais. Kai pažymėta elementų grupė, visi veiksmai, tokie kaip Iškirpti, Kopijuoti, Perkelti į šiukšliadėžę, bei tempimo operacijos, pritaikomos visiems pažymėtiems elementams.

##### Elementų žymėjimas pele

- Galite paspausti kairįjį pelės mygtuką kur nors rodinyje ir piešti stačiakampį apie grupę elementų. Atleidus pelės mygtuką visi elementai, patenkantys į stačiakampį bus pažymėti (tai taip pat panaikins prieš tai atliktą žymėjimą). Jei žymėjimo metu laikomas &Shift; klavišas – prieš tai vykdytas pažymėjimas išlaikomas papildomai pažymint naujus elementus.

- Jei spaudžiant ant elemento kairįjį pelės mygtuką laikomas paspaustas &Ctrl; mygtukas, tai to elemento pažymėjimas keičiamas (pažymėtas elementas nužymimas, o nepažymėtas elementas – pažymimas). Jei &Ctrl; mygtukas yra nustpaustas pele žymint stačiakampę zoną (kaip aprašta aukščiau), keičiamas visų į stačiakampį patenkančių elementų pažymėjimas.

- Jei &Shift; klavišas yra nuspaustas tuo metu, kai elementas paspaudžiamas naudojant kairįjį pelės mygtuką – visi elementai tarp paskutinio pažymėto elemento ir dabartinio yra pažymimi.

- Jei nustatymų Bendros skilties Elgsenos kortelėje pažymėta Rodyti pasirinkimo žymeklį, tai nedidelis + arba - mygtukas rodomas viršutiniame kairiame kampe elemento, virš kurio užvestas pelės žymeklis. Spaudžiant šitą mygtuką elementas atitinkamai pažymimas arba nužymimas.

##### Elementų žymėjimas klaviatūra

- Jei paspaudžiamas rodyklės mygtukas, Page Up, Page Down, Home, arba End, pažymimas naujas dabartinis elementas, prieš tai buvęs pažymėtas elementas nužymimas.

- Jei &Ctrl; laikomas nuspaustas spaudžiant vieną iš aukščiau išvardintų klavišų, anksčiau pažymėtas elementas (ar elementai) lieka pažymėti.

- Jei spaudžiant vieną iš aukščiau išvardintų klavišų laikomas paspaustas &Shift; klavišas – visi elementai tarp prieš tai buvusio einamojo ir dabartinio elemento – pažymimi.

- Spaudžiant &Ctrl;Tarpas einamojo elemento pažymėjimas pakeičiamas (iš pažymėto į nepažymėtą arba iš nepažymėto į pažymėtą).

- Klavišų &Ctrl;A kombinacija pažymi visus elementus.

- Klavišų &Ctrl;&Shift;A kombinacija pakeičia visų elementų žymėjimo būseną į priešingą.

### Vietos juosta

Vietos juosta rodoma viršutinėje &dolphin; rodinio dalyje. Joje rodomas kelias iki dabartinio aplanko. Vietos juosta gali veikti vienu iš dviejų režimų.

#### Trupinių režimas

Trupinių režime (šis režimas įjungtas pagal nutylėjimą) kiekvienas aplankas kelyje iki einamojo aplanko vaizduojamas kaip mygtukas, kurį galima paspausti, norint greitai grįžti į bet kurį iš aukštesnio lygmens katalogų. Taipogi, spaudžiant ant ženkliuko > (esančio dešinėje aplanko pavadinimo pusėje), galima greitai pasirinkti bet kurį kitą to aplanko poaplankį.

Ženkliukas, esantis prieš kelią, gali būti spaudžiamas esant įjungtam bet kuriam režimui. Ją paspaudus bus atidaromas meniu, leidžiantis greitai pereiti į vietas ir išorinius įrenginius. Jūs galite pridėti ar keisti šiame sąraše esančias vietas. Daugiau informacijos apie tai rasite skyriuje apie Vietų skydelį.

Vietos juostos trupinių būsenoje nuotrauka
Vietos juosta trupinių režime.

Vietos juosta trupinių režime.

#### Redaguojama vieta

Trupinių būsenoje galite spustelėti kairįjį pelės mygtuką pilkoje zonoje, esančioje dešiniau nuo aplankų kelio ir vietos juosta persijungs į redaguojamą režimą. Taip jūs galėsite įvesti norimą kelią klaviatūra. Norėdami grįžti į trupinių režimą spustelėkite kairįjį pelės mygtuką ant patvirtinimo varnelės dešinėje redaguojamos vietos juostos pusėje.

Vietos juostos redaguojamame režime nuotrauka
Vietos juosta redaguojamame režime.

Vietos juosta redaguojamame režime.

### Skydeliai

Naudodami &dolphin; jūs galite įjungti eilę skydelių, rodomų šalia pagrindinio rodinio. Skydelius galite įjungti per meniu Rodymas Skydeliai. Pele galite už skydelio pavadinimo nutempti jį į kitą vietą.

#### Vietos

Vietų skydelis paprastai rodomas kairėje lango pusėje. Vietų skydelyje rodomos visos jūsų pasižymėtos vietos. Taipogi ten rodomos visos prie kompiuterio prijungtos išorinės laikmenos.

Paprasčiausias būdas pridėti aplanką į Vietų skydelį yra pertempti jį iš pagrindinio rodinio. Kitas būdas – galite skydelio viduje spausti dešinįjį pelės mygtuką ir iš kontekstinio meniu parinkti Pridėti įrašą....

#### Informacija

Informacijos skydelis rodo papildomą informaciją apie pažymėtus elementus, įskaitant jų dydį, tipą bei paskutinio pakeitimo datą. Jame taip pat rasite didelę pažymėto elemento peržiūros zoną. Šiame skydelyje jūs galite pažymėtam elementui priskirti reitingą, žymes ar parašyti komentarą.

#### Aplankai

Aplankų skydelis rodo jūsų sistemos aplankų medį. Jis rodo tik aplankus. Spaudžiant ant aplanko kairįjį pelės mygtuką aplankas atidaromas &dolphin; rodinyje.

#### Terminalas

Šiame skydelyje yra terminalas. Terminalas atsidarys tame pačiame aplanke, kuris šiuo metu pažymėtas &dolphin; rodinyje. Pakeitus aplanką &dolphin; rodinyje jis bus pakeistas ir terminale. Terminalas veikia tik su vietinėmis laikmenomis. Pastaba: keičiant katalogą terminalo langą &dolphin; aplankas nesikeičia.

### Trumpi patarimai

Štai keletas trumpų patarimų, kaip sutaupyti laiko naudojant &dolphin;.

#### Greitas žymelių kūrimas

Norėdami greitai sukurti žymę einamąjam aplankui Vietų skydelyje, spauskite dešinįjį pelės mygtuką ir atsidariusiame konteksiniame meniu parinkite Pridėti į vietas.

#### Failų paieška

&dolphin; moka ieškoti failų. Paspaudus &Ctrl;F arba iš meniu parinkus Įrankiai Rasti failą... , &kfind; bus atvertas paruoštas paieškai pradedant nuo einamojo aplanko taipogi ieškant ir visuose poaplankiuose.

#### Laikmenų montavimas

Greičiausias būdas primontuoti išorinę laikmeną – spausti ant jos Vietų skydelyje. Taip įrenginys bus primontuotas ir jo turinys atvertas &dolphin;.

#### Atšaukti veiksmus

&dolphin; sugeba atšaukti jūsų su failais atliktus veiksmus. Pavyzdžiui jei jūs perkėlėte failą į šiukšliadėžę, &dolphin; gali atstatyti šį veiksmą ir sugrąžinti failą į pradinį aplanką. Norėdami atšaukti veiksmą, spauskite &Ctrl;Z arba iš meniu parinkite Keisti Atšaukti: (veiksmo aprašymas) , pavyzdžiui Atšaukti: Pervardinti.

#### Daugelio failų pervadinimas

&dolphin; moka pervardinti kelis failus vienu metu. Kiekvienas failas turės nurodytą vardą plius numerį, pavyzdžiui: Pav1.jpg, Pav2.jpg, Pav3.jpg. Tai gali būti naudinga sakykim išsaugant skaitmeniniu fotoaparatu padarytas nuotraukas.

Norėdami pervardinti kelis failus, pirmiausia juos pažymėkite. Pažymėti galite laikydami paspaudę kairįjį pelės mygtuką ir piešdami stačiakampį aplink failus, arba laikydami paspaudę &Ctrl; ir spustelėdami ant kiekvieno iš failų, kurį norite pervardinti (žr. Elementų žymėjimo skyrių, jei norite daugiau informacijos apie žymėjimą). Tada atidarykite pervardinimo dialogą spausdami F2 arba per meniu: Failas Pervardinti... .

Tada įveskite vardą, kurį norite suteikti visiems failams. Varde turi būti # simbolis. Failai bus pervardinti, o simbolis # bus pakeistas vis skirtingu skaičiumi kiekvienam failui.

#### Keleto failų palyginimas

Jei įdiegta &kompare; programa, jūs galite ja pasinaudoti norėdami patikrinti, kuo skiriasi du failai.

Visų pirma pažymėkite failus, kuriuos norite patikrinti. Tada paleiskite &kompare; programą per Įrankių meniu: Įrankiai Palyginti failus . &kompare; atsidarys ir parodys skirtumus tarp jūsų pažymėtų failų.

#### Failų filtravimas

&dolphin; gali filtruoti failus. Pavyzdžiui gali rodyti tik tuos elementus (failus ir katalogus), kurių pavadinimuose yra nurodytas tekstas. Sakykime jei jūs norite matyti tik MP3 failus einamąjame aplanke, galite uždėti filtrą .mp3. Taip bus paslėpti visi failai, kurių pavadinime nėra .mp3.

Norėdami filtruoti failus, visų pirmą įjunkite filtravimo juostą, spausdami &Ctrl;I arba per meniu: Įrankiai Rodyti filtro juostą . Tada galėsite įvesti filtrą &dolphin; apačioje atsiradusioje filtro juostoje. Šią juostą galite išjungę arba spausdami &Esc; arba per meniu: Įrankiai Rodyti filtro juostą .

## &dolphin; konfigūravimas

&dolphin; turi du atskirus nustatymų rinkinius:

- Bendri &dolphin; veiksenos nustatymai. Juos galima keisti per Nustatymų dialogą.

- Aplankų turinio rodymo nustatymai. Jie vadinami Rodinio nustatymais ir valdomi arba per įrankinės mygtukus, arba per Rodymo meniu, arba per Rodinio savybių dialogą. Standartiškai &dolphin; atsimena kiekvieno konkretaus aplanko rodinio nustatymus (kiekvienam aplankui galima nurodyti skirtingus nustatymus). Jei toks variantas netinka, Bendrų nustatymų skiltyje &dolphin; galima sukonfigūruoti taip, kad visiems aplankams būtų naudojamas vienas nustatymų rinkinys.

### &dolphin; nustatymų dialogas

Nustatymų dialogą galima pasiekti per meniu: Nustatymai Konfigūruoti &dolphin;.... Nustatymai suskirstyti į kelias skiltis, kurias galima pasiekti spaudžiant ant atitinkamo ženkliuko dialogo kairėje pusėje.

#### Paleistis

Šioje grupėje rasite &dolphin; išvaizdos paleidimo metu nustatymus. Paleisties grupės &dolphin; nustatymų dialoge nuotrauka Paleisties nustatymai

Paleisties sekcija &dolphin; nustatymų dialoge.

- Namų aplankas atidaromas paleidžiant &dolphin;. Kelias iki aplanko gali būti arba įvestas tiesiai dialoge, arba pasirinktas iš aplankų medžio paspaudus mygtuką su aplanko piktograma. Žemiau rasite du mygtukus, kuriuos paspaudus galima kaip pradinę vietą nustatyti arba dabartinę vietą (dabartinį aplanką), arba numatytą vietą (vartotojo namų katalogą).

- Suskaldytas rodymo būdas nurodo, ar &dolphin; rodinys turi būti suskaldytas paleidžiant &dolphin;.

- Redaguojama vietos juosta nurodo, ar vietos juosta turi būti atverta redagavimo režime. Priešingu atveju naudojamas duonos trupinių režimas. Vietos juostos skyrelyje rasite daugiau informacijos apie šiuos du režimus.

- Parinkus nustatymą vietos juostoje rodyti pilną kelią, parinkus duonos trupinių režimą rodomas pilnas kelias iki einamojo aplanko. Priešingu atveju rodomas sutrumpintas kelias, prasidedantis nuo vieno iš aplankų, įrašytų į Vietų skydelį.

- Rodyti filtro juostą nurodo, ar filtro juosta turi būti įjungta paleidžiant &dolphin;. Daugiau informacijos rasite filtro juostos skyriuje.

#### Rodinio režimai

Šioje grupėje sudėti &dolphin; rodinio nustatymai. Viršuje esančių skilčių pagalba galite pasiekti trijų rodymo režimų (ženkliukai, detalės ir stulpeliai) nustatymus. Ženkliukų rodinio nustatymų &dolphin; nustatymų dialoge nuotrauka Rodymo režimų nustatymai.

Rodymo režimų parinktys &dolphin; nustatymų dialoge.

##### Visiems režimams taikytini nustatymai.

Visuose trijuose režimuose rasite sekančius nustatymus:

- Ženkliukų dydį kontroliuojantis slankiklis. Numatytas arba peržiūros dydžis naudojamas priklausomai nuo to, ar įjungta peržiūra. Pastebėtina, kad ženkliukų dydį nesunkiai galima pakeisti ir naudojant būsenos juostoje esantį slankiklį, jei jis įjungtas nustatymų Bendroje skiltyje.

- Peržiūros režime naudojamas šriftas, galima pasirinkti arba sisteminį (standartinį) arba savo išrinktą šriftą.

Žemiau išvardinti nustatymai, taikytini tik kuriam nors vienam režimui.

##### Ženkliukai

Be bendrų nustatymų visiems rodymo režimams, ženkliukų režimas papildomai turi šiuos nustatymus:

- Skiltyje Tekstas:

  - Eilučių skaičius – kiek eilučių teksto rodoma šalia ženkliukų. Jei failo ar aplanko pavadinimas yra per ilgas (netelpa į nurodytą skaičių eilučių) – jis bus sutrumpintas ir pavadinimo gale bus pridėta ....

  - Teksto plotis nurodo kiek vietos (pločio) bus palikta failų ar aplankų pavadinimams.

- Skiltis tinklelis:

  - Jei parinktas Išdėstymo variantas yra Eilutės – ženkliukai bus išdėlioti eilutėmis iš kairės į dešinę. Jei parinktas variantas Stulpeliai – ženkliukai bus išdėstyti stulpeliais iš viršaus į apačią.

  - Tinklelio tarpai nurodo, koks tarp ženkliukų turi būti paliktas tarpas.

##### Detalės

Be bendrų nustatymų visiems rodymo režimams, detalių režimas papildomai turi šiuos nustatymus:

- Jei parinktis Išplečiami aplankai įjungta, dabartinio aplanko turinys bus rodomas medžio pavidalu. Medžio šaka gali būti išskleista spaudžiant + ir suskleista spaudžiant - mygtuką, esantį šalie kiekvieno poaplankio.

##### Stulpeliai

Be bendrų nustatymų visiems rodymo režimams, stulpelių režimas papildomai turi šiuos nustatymus:

- Teksto plotis nurodo stulpelių plotį.

#### Navgacija

Šiuoje grupėje rasite navigacijos aplankų struktūroje ir archyvuose parinktis. Navigacijos skilties &dolphin; nustatymuose nuotrauka Navigacijos nustatymai.

Navigacijos skiltis &dolphin; nustatymų dialoge.

- &dolphin; galima nurodyti, kad failai turi būti atidaromi pele spragtelėjus vieną (Failai ir aplankai atveriami spragtelėjus vieną kartą) arba du kurtus (Failai ir aplankai atveriami spragtelėjus du kartus). Paskutiniuoju atveju vieną kartą spragtelėjus ant failo ar aplanko šis bus pažymėtas.

- Archyvai bus atidaromi tiesiai &dolphin; lange (o ne kitoje programoje), jei įjungta parinktis Archyvus atverti kaip aplankus.

- Jei pažymėta parinktis Atverti aplankus tempimo metu, tai tempiant failą ar aplanką virš kito aplanko, truputį palaukus bus atidarytas to aplanko turinys. Tokiu būdu jūs galite greitai perkelti arba nukopijuoti failus į kitus aplankus, esančius keliais hierarchiniais lygmenimis žemiau.

#### Paslaugos

Čia galite pasirinkti, kokios paslaugos turėtų būti rodomos parinkus Actions submeniu &dolphin; konteksiniame meniu, kuris rodomas spragtelėjus dešiniuoju pelės mygtuku ant failo ar katalogo.

#### Šiukšliadėžė

Šioje grupėje rasite šiukšliadėžės funkcionalumą reguliuojančias parinktis. Šiukšliadėžės sekcijos &dolphin; nustatymų dialoge nuotrauka Šiukšliadėžės nustatymai

Šiukšliadėžės skiltis &dolphin; nustatymų dialoge.

- Failai, senesni nei nurodytas skaičius dienų, gali būti automatiškai trinami (iš šiukliadėžės).

- Šiukšliadėžės dydis gali būti apribotas nurodytu procentu viso disko dydžio. Jei bus pasiektas paskaičiuotas dydis – gali būti rodomas įspėjimas arba iš šiukšliadėžės gali būti ištrinti seniausi arba didžiausi failai.

#### Bendri

Šioje grupėje rasite parinktis, kontroliuojančią bendrą &dolphin; elgseną. Grupė padalinta į keturis pogrupius, kurios galite pasiekti naudodami viršutinėje dialogo dalyje esančius skirtukus. Bendrų parinkčių skilties &dolphin; nustatymų dialoge nuotrauka Bendrį nustatymai

Bendrų parinkčių &dolphin; nustatymuose dialogas.

##### Elgsenos skirtukas

- Rodymo savybių skiltyje galite pasirinkti, ar rodymo savybės saugomos kiekvienam aplankui atskirai, ar saugomas vienas parinkčių rinkinys ir jis naudojamas visiems aplankams.

- Paklausti patvirtinimo, kai sekcijoje galite įjungti ar išjungti patvirtinimų užklausimus prieš įvairius potencialiai pavojingus veiksmus.

- Jei parinkta Pervardinti eilutėje, tai pervardinant failą neatidaromas atskiras dialogas. Naujas pavadinimas įvedamas tiesiog senojo vietoje.

- Rodyti paaiškinimus nurodo, ar reikia rodyti nedidelį langelį su failo ar aplanko informacija tuo metu, kai virš jo yra užvedamas pelės žymeklis.

- Rodyti pasirinkimo žymeklį – rodyti ar nerodyti užvedus pelės žymeklį nedidelį + ar - mygtuka virš elemento ženkliuko. Šio ženkliuko pagalba galima pažymėti arba nužymėti failą ar aplanką.

- Natūralus vienetų išdėstymas reguliuoja, pagal kokį principą rikiuojami elementai. Įjungus šią parinktį, trys pavyzdyje pateikiami failai bus rikiuojami sekančiai:

  1. File1,

  2. File2,

  3. File10.

  Išjungus šią parinktį, bus naudojamas įprastinis įprastinis abėcėlinis rikiavimas:

  1. File1,

  2. File10,

  3. File2.

##### Peržiūros skirtukas

Šiame skirtuke galima nurodyti, kokio tipo failams reikia rodyti peržiūrą. Taipogi galima nurodyti, koks gali failo būti maksimalus dydis, kad būtų rodoma jo peržiūra. Taip pat galite pasirinkti, ar naudoti kai kurių tipų failų viduje esančius paruoštus peržiūros piešinukus.

Jei aplankams irgi įjungta peržiūra, tai kelių failų peržiūros ženkliukai bus rodomi paties aplanko ženkliuko viduje.

##### Kontekstinio meniu skirtukas

Šiame skirtuke galite pasirinkti, ar spragtelėjus dešiniuoju pelės mygtuku atsiradusiame meniu rodomi mygtukai Trinti, Kopijuoti į bei Perkelti į.

##### Būsenos juostos skirtukas

Jei būsenos juosta pakankamai plati, tada šiame skirtuke galima įjungti keletą papildomų jos elementų:

- Rodyti didinimo slankiklį, kurio pagalba galite keisti failų ir aplankų ženkliukų dydžius.

- Juosta, vaizduojanti kiek laisvos vietos liko dabartiniame diske.

### Rodymo savybės

Žemiau esantys nustatymai reguliuoja, kaip &dolphin; rodys aplanko turinį. Pagal nutylėjimą, šie nustatymai išsaugomi kiekvienam aplankui atskirai:

- Rodymo būdas (Ženkliukai, Detalės, Stulpeliai)

- Elementų rikiavimas nusakomas rikiavimo tvarka (didėjanti arba mažėjanti) ir atributu (tokiu kaip vardas, dydis, data ir t.t.)

- Rikiuojant failus ir aplankus, ar reikia visus aplankus rodyti priekyje?

- Rodyti peržiūrą – ar rodyti peržiūrą vietoj ženkliukų (priklauso nuo nustatymų Bendrų &dolphin; nustatymų Peržiūros skirtuke)?

- Ar grupuoti rodomus elementus?

- Ar rodyti paslėptus failus?

- Kokią papildomą informaciją (neskaitant pavadinimo) reikia rodyti ženkliukų ir detaliame rodinyje?

Rodymo nustatymus galima pasiekti per meniu Rodymas. Kai kurias parinktis (pavyzdžiui rodymo būdą) galima keisti ir naudojant įrankinės mygtukus.

#### Rodymo savybių dialogas

Rodymo savybių dialogo nuotrauka Rodymo savybių dialogas.

Rodymo savybių dialogas.

Naudojant Rodymo savybių dialogą galima greitai ir vienu metu pakeisti keletą rodymo savybių. Tai daroma einamąjam aplankui, einamąjam aplankui ir jo poaplankiams arba visiems aplankams (priklausomai nuo pasirinkimo skiltyje Pritaikyti rodymo savybes...).

Jei parinktis Nustatyti visiems naujiems aplankams įjungta, tada parinkti rodymo nustatymai bus automatiškai pritaikyti visiems aplankams, kurie dar neturi savo konkrečių nustatymų.

## Komandų aprašas

### Pagrindinio &dolphin; lango meniu

#### Meniu grupė Failas

Failas Sukurti naują

  Sukuria dabartiniame aplanke naują objektą (failą arba aplanką).

&Ctrl;N Failas Naujas langas

  Atveria naują langą.

&Ctrl;T Failas Nauja kortelė

  Atveria naują kortelę.

&Ctrl;W Failas Užverti kortelę

  Uždaro einamąją kortelę.

F2 Failas Pervadinti

  Pervadina dabar pažymėtus elementus (failus ar aplankus).

Del Failas Perkelti į šiukšliadėžę

  Perkelia dabar pažymėtus failus ir/ar aplankus į šiukšliadėžę.

&Shift;Del Failas Trinti

  Negrąžinamai ištrina šiuo metu pažymėtus failus ir/ar katalogus. Failai nėra perkeliami į šiukšliadėžę, todėl vėliau jų atstatyti nebegalima.

&Alt;Return Failas Savybės

  Rodo šiuo metų pažymėto elemento savybių dialogą.

&Ctrl;Q Failas Išjungti

  Išjungia &dolphin;.

#### Meniu grupė Keisti

&Ctrl;Z Keisti Atšaukti

  Atšaukia paskutinį &dolphin; atliktą veiksmą.

&Ctrl;X Keisti Iškirpti

  Iškerpa (ir įkelia į laikinąją atmintinę) šiuo metu pažymėtus failus.

&Ctrl;C Keisti Kopijuoti

  Kopijuoja (įkelia į atmintinę) šiuo metu pažymėtus failus.

&Ctrl;V Keisti Padėti

  Įkelia šiuo metu laikinojoje atmintinėje esančius failus. Jei laikinojoje atmintinėje nėra failų, tai atmintinės turinys (pvz. tekstas ar vaizdas) bus įkelti į naują failą.

&Ctrl;A Keisti Pažymėti viską

  Pažymi visus failus ir aplankus dabartiniame aplanke.

&Ctrl;&Shift;A Keisti Invertuoti pažymėjimą

  Pažymi visus nepažymėtus elementus ir nužymi visus pažymėtus elementus dabartiniame aplanke.

#### Meniu grupė Rodymas

&Ctrl;+ Rodymas Padidinti

  Padidina rodinio ženkliukus.

&Ctrl;- Rodymas Sumažinti

  Sumažina rodinio ženkliukus.

Rodymas Rodymo būdas...

  Keičia rodymo būdą į Ženkliukų (&Ctrl;1), Detalių (&Ctrl;2) arba Stulpelių (&Ctrl;3).

Rodymas Rikiuoti pagal

  Keičia rikiavimo tvarką į rikiavimą pagal Vardą, Dydį, Datą, Leidimus, Savininką, Grupe arba Tipą. Mažėjančiai – sukeičia rikiavimo tvarką. Pirma aplankai – aplankai rodomi prieš failus.

Rodymas Papildoma informacija

  Rodo papildomą informaciją tokią kaip Dydis, Data, Leidimai, Savininkas, Grupė arba Tipas.

Rodymas Peržiūra

  Rodo failų turinio peržiūrą.

Rodymas Rodyti grupėmis

  Aplanko turinį rodo sugrupuotą pagal sąlygą, nurodytą meniu dalyje Rikiuoti pagal (veikia tik ženkliukų režime).

&Alt;. Rodymas Rodyti paslėptus failus

  Rodo visus einamajame aplanke esančius paslėptus failus ir aplankus.

F3 Rodymas Suskaldyti

  Įjungia ir išjungia suskaldymo režimą.

F5 Rodymas Įkelti iš naujo

  Iš naujo įkelia dabartinį aplanką.

Rodymas Stabdyti

  Stabto dabartinio aplanko turinio įkėlimą/skaitymą.

Rodymas Skydeliai

  Įjungia ir išjungia skirtingus skydelius: Vietos (F9), Informacija (F11), Aplankai (F7) ir Terminalas (F4).

&Ctrl;L Rodymas Navigacijos juosta Redaguojama vieta

  Keičia vietos juostos būseną iš duonos trupinių režimo į redaguojamą režimą ir atgal.

F6 Rodymas Vietos juosta Keisti vietą

  Perjungia vietos juostą į redaguojamą režimą ir, jei reikia, pažymi vietą, kad ją būtų galima greitai pakeisti.

Rodymas Derinti rodymo savybes...

  Atveria Rodymo savybių dialogą.

#### Meniu grupė Eiti

&Alt;Aukštyn Eiti Aukštyn

  Eina į aplanką, esantį virš dabartinio.

&Alt;Kairėn Eiti Atgal

  Grįžta į anksčiau žiūrėtą aplanką.

&Alt;Dešinėn Eiti Pirmyn

  Atšaukia anksčiau įvykdytą Eiti atgal veiksmą.

&Alt;Home Eiti į Namų katalogą

  Pereina į vartotojo namų katalogą, pavyzdžiui /home/algirdas/.

Eiti Neseniai užvertos kortelės

  Rodo paskutiniu metu užvertų kortelių sąrašą. Taip galima jas greitai iš naujo atidaryti.

#### Meniu grupė Įrankiai

&Ctrl;F Įrankiai Rasti failą...

  Atveria &kfind; (paieškos programą) einamąjame aplanke.

&Ctrl;I Įrankiai Rodyti filtro juostą

  Įjungia ir išjungia filtro juostą.

&Shift;F4 Įrankiai Atverti terminalą...

  Atveria &konsole; einamąjame kataloge.

Įrankiai Palyginti failus

  Palygina šiuo metu pažymėtus failus naudojant programą &kompare;.

%rankiai Parinkti nutolusios vietos koduotę

  Leidžia rankiniu būdu pasirinkti koduotę, naudojamą nutolusiems failams ir aplankams.

#### Meniu grupė Nustatymai

&Ctrl;M Nustatymai Rodyti meniu juostą

  Rodo ir slepia meniu juostą.

Nustatymai Rodomos įrankių juostos

  Rodo ir slepia Pagrindinę įrankių juostą bei Paieškos įrankių juostą.

Nustatymai Konfigūruoti sparčiuosius klavišus...

  Atveria sparčiųjų klavišų konfigūravimo dialogą.

Nustatymai Konfigūruoti įrankines...

  Atveria įrankių juostos konfigūravimo dialogą.

Nustatymai Konfigūruoti &dolphin;...

  Atveria &dolphin; konfigūravimo dialogą.

#### Meniu grupė Pagalba

&help.menu.documentation;

## Įvairūs klausimai

Ar &dolphin; pakeitė &konqueror;?

&dolphin; nebuvo sukurtas tam, kad pilnai pakeistų &konqueror;: &konqueror; – universali peržiūros programa, galinti rodyti &HTML; puslapius, teksinius dokumentus, aplankus ir dar daug daug viso ko, kai tuo tarpu &dolphin; orientuojasi išskirtinai tik į failų ir aplankų valdymą. Tokiu būdu optimizuojama vartotojo sąsaja, dėl ko paprastėja failų valdymas.

Kaip aš galiu prisidėti prie &dolphin; tobulinimo?

Paprasčiausias būdas prisidėti prie &dolphin; kūrimo yra nusiųsti laišką programuotojams. Jei apie savo sugebėjimus bei turimo laiko kiekį parašysite laišką Peter Penz'ui (Pagrindinis kūrėjas/Projekto vadovas), jis jums atsakys, kokius konkrečiai darbus galėtumėte padėti padaryti. Jei norite prisidėti prie &dolphin; dokumentacijos kūrimo – irgi rašykite Peter Penz'ui.

Peter Penz'o elektroninio pašto adresą galite rasti pagrindinio puslapio Autorių skiltyje.

Kaip galiu pranešti apie pastebėtas ydas?

Oficialus pranešimų apie ydas kanalas yra &kde; klaidų registravimo sistema. &kde; klaidų registravimo sistemą galite rasti adresu http://bugs.kde.org.

Kur galėčiau paskelbti apie pageidavimus?

Oficialus pageidavimų registravimo kanalas yra &kde; klaidų registravimo sistema. &kde; klaidų registravimo sistemą galite rasti adresu http://bugs.kde.org.

## Autoriai ir Licencija

&dolphin;

Programos autorinės teisės 2005 – 2009 Peter Penz peter.penz@gmx.at

Talkininkai:

- Cvetoslav Ludmiloff ludmiloff@gmail.com

- Stefan Monov logixoul@gmail.com

- Michael Austin tuxedup@users.sourceforge.net

- &Orville.Bennett; &Orville.Bennett.mail;

Dokumentacijos autorinės teisės copyright 2005 Peter Penz peter.penz@gmx.at

Dokumentacijos autorinės teisės 2006 &Orville.Bennett; &Orville.Bennett.mail;

Dokumentacijos autorinės teisės 2006 Michael Austin tuxedup@users.sourceforge.net

Dokumentacijos autorinės teisės copyright 2009 Frank Reininghaus frank78ac@googlemail.com

Andrius Štikonas stikonas@gmail.com

&underFDL; &underGPL;

## Kaip gauti &dolphin;

&dolphin; yra kdebase paketo dalis. Kdebase – viena pagrindinių &kde; dalių.

Jei norite daugiau sužinoti apie tai, iš kur gauti &kde; – žiūrėkite http://www.kde.org.

Norėdami gauti daugiau informacijos apie &dolphin; galite aplankyti http://dolphin.kde.org arba http://userbase.kde.org/Dolphin.

&documentation.index;